**CIRKEVNÁ MATERSKÁ ŠKOLA**

**Markušovská cesta 8 Spišská Nová Ves**

 **🕾 0908 477 687 🖂** **cms.rybicky@gmail.com** **🗋 http://www.cmsmarkusnv.edupage.org**

**RODIČOVSKÉ ZDRUŽENIE A RADA RODIČOV**

**CIRKEVNÁ MATERSKÁ ŠKOLA MARKUŠOVSKÁ CESTA 8**

**SPIŠSKÁ NOVÁ VES**

**Rodičovské združenie**

* Rodičovské združenie (RZ) je dobrovoľné občianske združenie rodičov, alebo iných zákonných zástupcov žiakov školy a škôlky, ktoré je zaregistrované pod Slovenskou radou rodičovských združení pod č. VVS/1-900/90-3897-8. Na činnosť tohto orgánu sa prispieva každoročne členským príspevkom. Príspevok sa zasiela priamo na účet Slovenskej rady rodičovských združení (SRRZ) vkladovým lístkom, alebo prevodným príkazom na bankový účet, kde ako variabilný symbol uvedie evidenčné číslo rodičovského združenia, ktoré je na potvrdení o zaregistrovaní RZ.
* Rodičovské združenie spolupracuje s vedením školy pri riešení problémov výchovy a vzdelávania žiakov, pri organizovaní záujmovej činnosti žiakov školy, pri zabezpečovaní kultúrnych alebo športových podujatí školy a pri usmerňovaní vzťahu rodičov ku škole a naopak. Rodičovské združenie zhromažďuje a rieši námety, pripomienky a požiadavky rodičov týkajúce sa výchovy a vzdelávania žiakov. Prostredníctvom svojich zástupcov /triednych dôverníkov/ rokuje s riaditeľom školy, učiteľmi a ostatnými pracovníkmi školy. V rámci svojich možností poskytuje škole materiálnu, organizačnú a personálnu pomoc pri práci so žiakmi.
* Činnosť rodičovského združenia sa riadi schválenými stanovami a odporúčaniami Slovenskej rady rodičovských združení (SRRZ). Rodičovské združenie sa riadi zásadou delegovanej právomoci. Členov RZ a ich zástupcov ustanovuje a odvoláva na základe priamych alebo tajných volieb. Rozhoduje nadpolovičná väčšina hlasov prítomných. Po hlasovaní sa príjme uznesenie, ktoré je platné a zapíše sa do zápisnice.
* Rodičovské združenie rešpektuje právnu subjektivitu školy pri presadzovaní záujmov svojich členov. Problémy presahujúce kompetencie vedenia školy rieši s orgánmi štátnej správy a samosprávy, prípadne s Ministerstvom školstva SR a SRRZ.
* Rodičovské združenie utvára Radu rodičov (RR), ktorá rozhoduje vo veciach rodičovského združenia a zabezpečuje realizáciu poslania a úloh rodičovského združenia. Rada rodičov je zložená zo zástupcov materskej školy /MŠ/.Realizáciu jej rozhodnutí zabezpečuje Výkonný výbor VV a Revízna komisia RK.
* Členovia RZ sa pravidelne zúčastňujú rodičovských združení. Rodičia žiakov MŠ odsúhlasia výšku príspevku do ZRPŠ na prvom rodičovskom združení a rodičia žiakov ZŠ odsúhlasia výšku príspevku do ZRPŠ na plenárnom rodičovskom združení na začiatku školského roka. Príspevky do ZRPŠ sú následne evidované aj využívané v materskej škole.
* Príjmy rodičovského združenia tvoria príspevky zo ZRPŠ, výnosy z akcií, dobrovoľné príspevky a dary rodičov vrátane sponzorstva, účelové dary a príspevky a podiel zo zaplatenej dane z príjmov. Dobrovoľné príspevky a dary rodičov nepodliehajú kompetencii rozpočtu organizácie. O ich využití rozhoduje rada rodičov spolu s vedením školy. Ostatné príjmy rodičovského združenia sa rozdeľujú podľa potrieb. O rozdelení týchto prostriedkov rozhodne RR alebo VV rady rodičov. Spôsob rozdelenia týchto príjmov sa uvádza v Správe o hospodárení RZ, ktorú výbor predkladá RR.
* Výdavky rodičovského združenia tvoria príspevky na organizáciu detských kultúrnych, vedomostných a športových podujatí, príspevky na odmenu, príspevky na zabezpečenie výchovno – vzdelávacieho procesu žiakov, čiastky vynaložené na fungovanie rodičovskej organizácie, príspevok na činnosť SRRZ a mimoriadne výdavky schválené RR. Výdavky sa uskutočňujú v súlade so schváleným rozpočtom v MŠ.
* Čerpanie finančných prostriedkov sa sleduje pravidelne na základe dokladov a záznamov v peňažnom denníku.. Žiadosti o preplatenie jednotlivých akcií je nutné odovzdať v dostatočnom predstihu. Zároveň je potrebné, aby žiadosť obsahovala aj predpokladanú výšku nákladov. Pri preplácaní cestovných dokladov je potrebné v žiadostiach uvádzať presný počet zúčastnených detí a dospelých osôb /doprovodu/ a to v oboch smeroch cesty.
* Rodičovské združenie je zriadené na dobu neurčitú. RZ zaniká zrušením školy alebo rozhodnutím väčšiny členov RZ (rodičov). Názor v tejto súvislosti musí vysloviť najmenej 80% rodičov - členov RZ. Na základe toho zvolá výkonný výbor RZ mimoriadne (záverečné) stretnutie RR, ktorá v mene RZ potvrdí zánik RZ a zabezpečí organizáciu opatrení. Pri zániku organizácie vykoná RR zúčtovanie majetku organizácie, pri ktorom vyrovná všetky záväzky a dlhy a určí likvidátora (skupinu rodičov - členov RR), zabezpečí odpredaj hnuteľného a nehnuteľného majetku organizácie ostatným rodičovským združeniam podľa ich záujmu, alebo ich odovzdá škole na výchovno - vzdelávacie účely, rozhodne o rozdelení finančných prostriedkov a spôsobe likvidácie účtu.

**Rada rodičov (RR)**

* Rada rodičov (RR) je najvyšším orgánom rodičovského združenia. Je zložená z triednych dôverníkov za materskú školu, ktorí boli zvolení na prvom rodičovskom združení v MŠ a plenárnom rodičovskom združení na začiatku školského roka. RR rieši všetky zásadné otázky spolupráce rodiny a školy, vyjadruje sa k výchovným opatreniam vedenia školy, schvaľuje rozpočet organizácie a rozhoduje o jeho využití, schvaľuje výdaj finančných prostriedkov organizácie, v spolupráci s vedením školy rieši pripomienky a návrhy rodičov (triednych dôverníkov). Triedny dôverník je člen RR. Zvolený rodič je povinný zúčastňovať sa zasadnutí RR, alebo za seba zabezpečiť rovnocennú náhradu z triedy. Rodič, ktorý má v škole či v škôlke viac detí, môže byť ako triedny dôverník do RR zvolený len jeden krát – za jednu triedu. Triedny dôverník objasňuje na zasadnutí pripomienky a návrhy rodičov triedy a prispieva svojou aktivitou k riešeniu problémov, ktorými sa RR zaoberá a sprostredkúva rodičom triedy všetky informácie, ktoré sú im adresované zo stretnutia RR. Rodičia môžu uplatniť len jeden hlas bez rozdielu počtu ich detí v MŠ.
* Rada rodičov zasadá minimálne štyrikrát v školskom roku. Jej zasadnutí sa môžu zúčastniť aj rodičia, ktorí nie sú jej členmi, ale prejavia o túto účasť záujem. Stretnutie RR môže zvolať predseda RZ, alebo výkonný výbor, ak o to požiada vedenie školy, triedny dôverník alebo skupina rodičov. Rozhodnutia RR sú záväzné pre všetkých členov rodičovského združenia. RR volí na svojom prvom stretnutí v školskom roku výkonný výbor (predseda, pokladník za MŠ). VV môže byť doplnený ďalšími členmi podľa potreby a rozhodnutia RR. Ak sa pri voľbe výkonného výboru rady rodičov uplatní tajné hlasovanie, tak do výkonného výboru RR sú zvolení tí zástupcovia, ktorí získali najvyšší počet hlasov prítomných voličov. Pri rovnosti hlasov sa o členstve vo výkonnom výbore RR rozhodne žrebovaním.
* Predseda RZ je štatutárnym orgánom, ktorý riadi činnosť rady rodičov a koná v jej mene. V banke je evidovaný ako poverená osoba hospodár RR. Predseda je zodpovedný za včasné a správne nahlásenie rodičovského združenia na poberanie 2% pre MŠ. Pripravuje a riadi stretnutia rady rodičov. Je zodpovedný za včasné vypracovanie správy o činnosti RZ a eviduje dokumentáciu rady rodičov.
* Hospodár RZ je člen rady rodičov, ktorý je zodpovedný za správne vedenie peňažného denníka a eviduje doklady o hospodárení organizácie. Peňažný denník predkladá VV na jeho stretnutí. V banke je evidovaný ako poverená osoba. Výdaj a príjem finančných prostriedkov uskutočňuje hospodár na základe rozhodnutí RR, alebo VV v súlade s rozpočtom RZ na daný školský rok. Doklady o hospodárení organizácie je hospodár povinný predložiť na požiadanie revíznej komisii RZ.
* Pokladník za MŠ je člen rady rodičov a je zodpovedný za vyzbieranie členských príspevkov v materskej škole, za ich evidenciu a následné odovzdanie členských príspevkov hospodárovi. Zároveň rieši s hospodárom všetky finančné záležitosti, ktoré sa týkajú materskej školy.
* Výkonný výbor (VV) podáva rade rodičov správu o svojej činnosti a správu o hospodárení. Predkladá RR návrh rozpočtu organizácie a uskutočňuje jeho ustanovenia po ich schválení. Schvaľuje výdavky organizácie mimo návrhu rozpočtu do 50 eur. Výdavky nad 50 eur mimo návrhu rozpočtu môžu byť odsúhlasené po odhlasovaní väčšiny členov RR. Výdavky, ktoré boli odsúhlasené v návrhu rozpočtu môže schváliť predseda alebo podpredseda, o čom informuje RR na jej stretnutí.
* Funkčné obdobie RR a zároveň aj VV je jeden rok a končí v septembri nasledujúceho školského roka po prvom plenárnom rodičovskom združení v ZŠ. Ak člen RR ukončí svoje členstvo v RR, do RR bude zvolený nový zástupca dotknutej triedy. Členstvo v RR zaniká uplynutím funkčného obdobia RR, vzdaním sa členstva, ak dieťa zvoleného člena RR prestáva byť dieťaťom školy, odvolaním zvoleného člena RR, ak je člen RR pozbavený spôsobilosti alebo smrť člena RR.

Skratky:

RZ - rodičovské združenie

VV- výkonný výbor

RK - revízna komisia

RR - rada rodičov